Obaveštenje za studente master studija – istraživački smer

Studenti istraživačkog smera javno brane nacrte svojih master radova pred tročlanom komisijom sastavljenom od nastavnika i saradnika odeljenja za psihologiju, u čiji sastav ne ulazi mentor. Od kandidata se očekuje da pripreme desetominutnu prezentaciju (uz strogo poštovanje vremenskog ograničenja), a zatim da 20 minuta odgovaraju na pitanja komisije. Od studenata se očekuje da prisustvuju i prezentacijama drugih kolega, jer je razmena ovih informacija jedan od najvažnijih ciljeva javne odbrane.

Odbrana će se održati u subotu, 29.2. od 09:30 do 19h u učionici 208. Kandidati treba da izaberu svoj termin na Moodle kursu [Master radovi - odobrenje teme](http://moodle3.f.bg.ac.rs/course/view.php?id=37), u okviru sekcije [Istraživači - SIR](http://moodle3.f.bg.ac.rs/course/view.php?id=37#section-2) (enrolment key: nacrti) do nedelje, 23.2. u 12h (podne). Do 23.2. u 12h potrebno je i predati elektronsku verziju nacrta u odgovarajuću bazu na Moodle kursu.

Nakon odbrane, kandidati treba da izmene svoje nacrte u skladu sa sugestijama komisije i konačne verzije nacrta predaju u elektronskoj formi u odgovarajuću bazu na Moodle kursu (u sekciji [Prijava teme](http://moodle3.f.bg.ac.rs/course/view.php?id=37#section-1)) do ponedeljka, 9.3. zajedno sa molbom za odobrenje izrade master rada. Odbrana se u indeks upisuje kao SIR. Za SIR se ne dobija ocena, već se upisuje da je student odbranio/la SIR.